﻿sînt încă destul de sceptici faţă de asemenea manifestări Am să dau un exemplu : de mai multă vreme s-a purtat o întreagă campanie pentru promovarea piesei într-un act, dar această campanie nu a dus la nici un rezultat Aproape tot ce s-a publicat şi s-a jucat sub înrîurirea Casei de creaţie nu merită atenţie Cu totul independent însă de această campanie, descoperim că toţi tinerii înzestraţi scriu în momentul de faţă piese într-un act Ei fac asta, cum spuneam, din dorinţa de a se exprima lapidar şi violent Aici cred că directorii de teatru pot interveni, favorizînd maturizarea artistică a acestui fenomen, bineînţeles, dacă îşi asumă riscurile pe care le presupune o asemenea iniţiativă Dacă vom da posibilitate pieselor scurte, scrise de tineri necunoscuţi, să ajungă în faţa publi- cului, vom contribui, fără îndoială, la îmbogăţirea dramaturgiei noastre, Nu înseamnă că tot ce vom juca va fi de cea mai bună calitate Exact cum în pictura modernă trebuie să treacă uneori timp ca să-ţi dai seama dacă e vorba de un fapt autentic de artă sau de impostură, şi în cazul acestor debuturi nu putem merge la sigur Dar trebuie să creăm o posibilitate selecţiei viitoare, timpul urmînd să aleagă de la sine ce e valoros, să des- partă ceea ce e cu adevărat interesant de ceea ce mimează valoarea Nu trebuie să ne speriem de modul de exprimare al tinerilor, care, în dorinţa de a scrie contemporan, recurg la o mulţime de procedee din dramaturgia universală a prezentului, găsindu-şi sau căutîndu-şi, de pildă, puncte comune cu teatrul absurdului Scrierile lor supără uneori prin impresia de mecanic pe care o dau, simţim în ele cîteodată reţeta Indiferent de asta, cred că tinerii trebuie lăsaţi să-şi spună cuvîntul în teatru se pătrunde mai greu decît în alte genuri — un debut costă, chiar dacă montarea e modestă, posibilităţile unui reper- toriu sînt relativ limitate (cîte piese noi se pot juca într-o stagiune?) S-ar putea întîmpla, de asemenea, ca unele debuturi nu lipsite de calităţi să nu placă de la început publicului Dar noi trebuie sâ avem îndrăzneala unor asemenea începuturi In ceea ce-i priveşte pe autorii mai vîrstnici, cred că nu există nici un fel de opre- lişti — în afara acelora pe care singuri şi le creează — pentru atacarea unor conflicte şi a unor modalităţi de expresie legate de marile probleme ale vieţii noastre Poate că trăim un moment de acomodare Am intrat într-un contact foarte viu şi continuu cu lite- ratura teatrală mondială, ieşind dintr-un oarecare provincialism al repertoriului şi această schimbare de context cere, poate, un timp de adaptare — la expresivitatea nouă, la o problematică încă neexplorată, la un anumit nivel de exigenţă în cadrul acestui fenomen de acomodare, noi vom fi în situaţia de a ne defini originalitatea Eu cred că într-un an — nu în stagiunea care se deschide, ci în cealaltă — vom asista la un sezon teatral foarte interesant ca dramaturgie originală Autorii mai vîrstnici ne vor surprinde prin modificarea problematicii pe care o vor prezenta, cei tineri vor aduce cu ei o schimbare radicală de peisaj în momentul de fată, din cauza unei legitime dorinte de a evita didacticismul mora- lizator, caracterul prea programatic al piesei de teatru, s-a alunecat puţin spre o literatură minoră, în care contextul social-politic al problemelor discutate a fost estompat Socotesc că o dramă personală, oricît ar fi de puternică, nu poate să devină fapt artistic mare, dacă nu are implicaţii foarte profunde în realitatea înconjurătoare în sensul acesta, cele spuse de tovarăşul Nicolae Ceauşescu, primul secretar al Comitetului Central al partidului, la întîlnirea cu oamenii de cultură şi artă sînt foarte bine venite Cuvintele sale constituie un semnal de alarmă în fata tendintei de sărăcire şi de minimalizare a operei dramatice Sper că, în cadrul procesului de acomodare la nou, despre care vorbeam înainte, noi vom învăta, din nou, şi mai bine decît înainte, să dezvoltăm în fata publicului o dezbatere social-politică pasionantă, în afara căreia literatura teatrală este condamnată la un carac- ter efemer ♦ CRIN TEODORESCU Dacă nivelul general al vieţii noastre teatrale a fost foarte ridicat, aceasta s-a datorat în primul rînd nivelului atins de arta spectacolului, şi mai putin de dramaturgie, care — mi se pare — trece printr-o relativă rămînere în urmă Printre premierele stagiunii încheiate nu s-au prea inregistrat multe piese ori- ginale noi, care să dezbată problemele majore ale rcalităţii noastre la acelaşi nivel 20 www cimec rode tensiune intelectuală şi la aceeaşi efervescenţă creatoare ca acelea întîlnite în arta spectacolului Poate ca o reacţie faţă de dramaturgia schematicâ, naturalistâ, care plictisea publi- cul, unii autori au ales calea comodă de a se retrage în zona temelor şi semnificaţiilor minore Exemplele sînt cunoscute Şi cred că dramaturgii noştri îşi dau seama că nu cu astfel de „piesuliţe" drăguţe şi cu comedioare „fără pretenţii" vom răspunde competiţiei cu dramaturgia străină — competiţie care se desfăşoară acum „la vedere", în faţa publi- cului, fără „protecţionism vamal" Să nu uităm că dramaturgii pe care îi jucâm azi — şi O'Neill şi A Miller, şi Sartre şi Ionescu, şi Diirrenmatt şi Frisch, şi Osborne sau chiar hulitul de unii Tennessee Williams — dovedesc o adîncă, o dramatică, o tensionată seriozi- tate în tratarea acelor probleme ale realităţii lor, sau ale filozofiei lor, la care sensibilita- tea lor artistică a răspuns Gitind dramaturgia secolului al XX-lea, constatăm că toţi autorii care contează ni se dezvăluie — cu toate variaţiile de orientare ideologică, ori de angajare politică (sau în ciuda limitelor şi obstacolelor pe care aceste orientări şi angajări le creează uneori) —, ni se dezvăluie, spuneam, ca nişte oameni foarte gravi, adînc şi cinstit preocupaţi de a descifra sensurile vieţii aşa cum li se arată în acest secol de răspîntie, adînc şi cinstit preocupaţi să desprindă măcar cîteva adevăruri majore privind omul contemporan De ce să nu venim la această competiţie (care acum a devenit o situa- ţie de fapt, volens-nolens) cu o literatura a noastră la acelaşi nivel de tensiune, de inte- lectualitate şi de pasionalitate — dar care să proclame adevărurile noastre majore, izvorîte din realităţile noastre, filtrate prin filozofia noastră ? Aceasta nu înseamnă că cerem dramaturgilor să revină la piese plicticoase, să ilustreze locuri comune, să transforme piesa de teatru într-o carte cu poze şi concepte morale ştiute de toţi Le cerem să descopere în viaţă adevăruri zguduitoare şi încă neexplorate, aşa cum marii dramaturgi din toate vremurile au descoperit în viaţa lor şi a oamenilor din jurul lor După cum s-a subliniat la întîlnirea conducătorilor de partid şi de stat cu oamenii de artă, dramaturgia este chemată să contribuie efectiv la cunoaşterea şi construirea vieţii 3 REPERTORIUL STAGIUNII ♦ DINA COCEA N-aş vrea să neg valoarea acestui repertoriu, lărgirea lui simţitoare, dar mi se pare că în el se descifrează uneori tendinţe de modă, îngrijorătoare Comoditatea, graba, informarea insuficientă, pornirea de a copia ce face alt teatru, reeditînd succesele sigure, uşurinţa cu care se reiau drumurile bătute se observă ori de cîte ori apelăm la unii şi aceiaşi dramaturgi, sau ne închidem într-o arie relativ restrînsă de opere literare Nu o dată, selecţia operată de un teatru sau altul nu se opreşte la ceea ce este mai bun din opera unui autor Nu o dată, un dramaturg sau un fenomen dramaturgic este părăsit, îna- inte ca toate posibilităţile mari de artă a spectacolului să fi devenit realitate (cazul Brecht, O'Neill) ; ne plictisim prea rcpede, şi de aceea nu culegem decît rar roadele unei politici de repertoriu, consecvente şi de lungă durată în privinţa asta simţim adeseori lipsa unui punct de vedere ferm, aparţinînd conducerii teatrelor, în elaborarea reperto- riilor De aceea, putem vorbi încă de unele repertorii întîmplătoare, alcătuite după ureche, aflate mereu în fluctuaţie ♦ OCTAVIAN COTESCU Am văzut în anii trecuţi nenumăraţi Brecht, unul după altul în diferite viziuni şi interpretări, dar acum se pare că originalul întemeietor al teatrului epic dispare de la orizont Aceeaşi soartă se pare că urmează s-o împartă Dîirrenmatt şi Ionescu, pentfu 21 www cimec ro